Hér eru nokkrar hugmyndir að réttum sem kalla hreinlega á vín ! Flestir sem eitthvað kunna fyrir sér í vínfræðum vita að hægt er að geyma vín í nokkra daga eftir að tappinn hefur verið tekinn úr . Í jólablaði Gestgjafans má einmitt finna grein um hvernig best sé að geyma vín eftir að þau hafa verið opnuð . Hér ætla ég því ekki að fara út í þá sálma heldur benda á nokkra rétti sem innihalda vín , rautt , hvítt og kampavín . Ef ekki er tími til að gera einhverja af þessum réttum á næstu dögum mæli ég með að hella víninu í poka og frysta og grípa í þegar hentar . Alltaf má nota slettu af víni í pottrétti , súpur og sósur en hér eru nokkrar hugmyndir að réttum sem hreinlega byggja bragð sitt á víni . Þetta eru einunigs hugmyndir og því tilvalið að gefa hugmyndafluginu lausan tauminn .